钦定古今图书集成/明伦汇编/官常典/第630卷 > 《送袁校书赴湖州别驾》崔与之
## 钦定古今图书集成/明伦汇编/官常典/第630卷 > 《送袁校书赴湖州别驾》崔与之

“奎璧光芒久聚东，奏篇入献大明宫。胸中抱负经纶
业，笔下铺张造化功。四海高名如日揭，一襟和气与
春融。谁知正大传家学，惟有擎拳体国忠。”“华践峻登
群玉表，清修屹立急流中。校雠正对青藜月，关浃俄
分画戟风。自喜合簪方衮衮，不堪分袂太匆𢞁。送君
怅望云帆别，顾我凋残雪鬓蓬。戢羽孤栖怜病鹤，脱”
身高举羡冥鸿。星躔已应魁三象，天路须知尺五通。
若水腊前新蚁绿，橘洲霜后巨螯红。清谈岸帻聊游
戏，献纳归班万口同。